wickkiey/tamil-wikipedia-chunked huggingface dataset:
# தெக்கினீசியம்(VII) சல்பைடு

## தயாரிப்பு

பெர்தெக்கினிடேட்டு கரைசல்கள் வழியாக ஐதரசன் சல்பைடு வாயுவைச் செலுத்தினால் தெக்கினீசியம்(VII) சல்பைடு உருவாகும்:  
:2KTcO<sub>4</sub> + 7H<sub>2</sub>S + 2HCl → Tc<sub>2</sub>S<sub>7</sub>↓ + 2KCl + 8H<sub>2</sub>O
:2NH<sub>4</sub>TcO<sub>4</sub> + 7H<sub>2</sub>S + 2HCl → Tc<sub>2</sub>S<sub>7</sub>↓ + 2NH<sub>4</sub>Cl + 8H<sub>2</sub>O
# தெக்கினீசியம்(VII) சல்பைடு

## வேதிப் பண்புகள்

1000 பாகை செல்சியசு வெப்பநிலையில் தெக்கினீசியம்(VII) சல்பைடு ஐதரசன் வாயுவுடன் வினையில் ஈடுபடுவதால் தெக்கினீசியம் உலோகம் கிடைக்கிறது.
:Tc<sub>2</sub>S<sub>7</sub> + 7H<sub>2</sub> -> 2Tc + 7H<sub>2</sub>S
# 15-ஆவது மகாராட்டிர சட்டமன்றம்

**பதினைந்தாவது மகாராட்டிர சட்டமன்றம்** (*15th Maharashtra Assembly*) என்பது 2024 நவம்பர் மாதம் மகாராட்டிர சட்டமன்றத் தேர்தலில் தேர்ந்தெடுக்கப்பட்ட உறுப்பினர்களால் அமைக்கப்பட்ட மகாராட்டிர சட்டமன்றம் ஆகும். 15வது சட்டமன்ற உறுப்பினர்களைத் தேர்ந்தெடுக்க நடைபெற்ற தேர்தல் முடிவுகள் 23 நவம்பர் 2024 அன்று அறிவிக்கப்பட்டன.
# 15-ஆவது மகாராட்டிர சட்டமன்றம்

## சட்டப்பேரவை உறுப்பினர்கள்
| 264 | குகாகர் | பாஸ்கர் ஜாதவ் | சிவ சேனா (உத்தவ் பாலசாகேப் தாக்கரே) | மகா விகாசு அகாதி |  |
| 265 | சிப்ளூன் | சேகர் நிகம் | தேசியவாத காங்கிரசு கட்சி | தேசிய ஜனநாயகக் கூட்டணி |  |
| 266 | இரத்னகிரி | உதய் சமந்த் | சிவ சேனா | தேசிய ஜனநாயகக் கூட்டணி |  |
| 267 | ராஜபூர் | கிரண் சமந்த் | சிவ சேனா | தேசிய ஜனநாயகக் கூட்டணி |  |
| சிந்துதுர்க் | 268 | கன்காவ்லி | நிதேஷ் ரானே | பாரதிய ஜனதா கட்சி | தேசிய ஜனநாயகக் கூட்டணி |
| 269 | கூடல் | நிலேசு ரானே | சிவ சேனா | தேசிய ஜனநாயகக் கூட்டணி |  |
| 270 | சாவந்த்வாடி | தீபக் கேசர்கர் | சிவ சேனா | தேசிய ஜனநாயகக் கூட்டணி |  |
| கோல்ஹாப்பூர் | 271 | சந்த்காட் | சிவாஜி பாட்டீல் | சுயேச்சை |  |
| 272 | ராதாநகரி | பிரகாஷ்ராவ் அபித்கர் | சிவ சேனா | தேசிய ஜனநாயகக் கூட்டணி |  |
| 273 | ககல் | ஹசன் முஷ்ரிப் | தேசியவாத காங்கிரசு கட்சி | தேசிய ஜனநாயகக் கூட்டணி |  |
| 274 | கோலாப்பூர் தெற்கு | அமல் மகாதிக் | இந்திய தேசிய காங்கிரசு | மகா விகாசு அகாதி |  |
| 275 | கார்வீர் | சந்திரதீப் நார்கே | சிவ சேனா | தேசிய ஜனநாயகக் கூட்டணி |  |
| 276 | கோலாப்பூர் வடக்கு | ராஜேஷ் க்ஷிர்சாகர் | இந்திய தேசிய காங்கிரசு | மகா விகாசு அகாதி |  |
| 277 | ஷாஹுவாடி | வினய் கோரே | ஜன சூரஜ்ய சக்தி | தேசிய ஜனநாயகக் கூட்டணி |  |
| 278 | கட்கானாங்கிலே (பஇ) | அசோக்ராவ் மானே | ஜன சூரஜ்ய சக்தி | தேசிய ஜனநாயகக் கூட்டணி |  |
| 279 | இச்சல்கரஞ்சி | ராகுல் பிரகாஷ் அவடே | பாரதிய ஜனதா கட்சி | தேசிய ஜனநாயகக் கூட்டணி |  |
| 280 | சிரோல் | ராஜேந்திர பாட்டீல் யாத்ரவ்கர் | சுயேச்சை | தேசிய ஜனநாயகக் கூட்டணி |  |
| சாங்கிலி | 281 | மிராஜ் (பஇ) | சுரேஷ் காடே | பாரதிய ஜனதா கட்சி | தேசிய ஜனநாயகக் கூட்டணி |
| 282 | சாங்லி | சுதிர் காட்கில் | பாரதிய ஜனதா கட்சி | தேசிய ஜனநாயகக் கூட்டணி |  |
| 283 | இசுலாம்பூர் | ஜெயந்த் பாட்டீல் | தேசியவாத காங்கிரசு கட்சி (சரத்சந்திர பவார்) | மகா விகாசு அகாதி |  |
| 284 | சிராலா | சத்யஜித் தேஷ்முக் | பாரதிய ஜனதா கட்சி | தேசிய ஜனநாயகக் கூட்டணி |  |
| 285 | பலுசு-கடேகான் | விசுவஜீத் கதம் | இந்திய தேசிய காங்கிரசு | மகா விகாசு அகாதி |  |
| 286 | கானாபூர் | சுஹாஸ் பாபர் | சிவ சேனா | தேசிய ஜனநாயகக் கூட்டணி |  |
| 287 | தாஸ்கான்-காவதே மகான்கல் | ரோஹித் பாட்டீல் | தேசியவாத காங்கிரசு கட்சி (சரத்சந்திர பவார்) | மகா விகாசு அகாதி |  |
| 288 | ஜாட் | கோபிசந்த் பதல்கர் | பாரதிய ஜனதா கட்சி | தேசிய ஜனநாயகக் கூட்டணி | } |
# வங்காள ஜமீந்தார்கள்

**வங்காள ஜமீந்தார்கள்** (*Zamindars of Bengal*) இந்தியத் துணைக்கண்டத்தின் வங்காள மாகாணத்தில் (இப்போது வங்காளதேசத்திற்கும் இந்திய மாநிலமான மேற்கு வங்காளத்திற்கும் இடையில் பிரிக்கப்பட்டுள்ளது) ஜமீந்தார்களாக இருந்தனர். அவர்கள் ஒரு பண்டைய நில உரிமை முறையில் அப்பகுதியில் ஆட்சி செய்தனர்.  
வங்காள மாகாணத்தில் இவர்கள் தோட்டங்களை நிர்வகித்து வந்தனர். பருத்தி, சணல், கருநீலம், நெல், கோதுமை, தேயிலை, மசாலாப் பொருட்கள் மற்றும் பிற பொருட்களை உற்பத்தி செய்தனர். பிரிட்டிஷ் நிலப்பிரபுக்களைப் போலவே, இவர்களுக்கும் பட்டங்கள் வழங்கப்பட்டன- இவர்களின் தோட்டப் பொருளாதாரம் பல அறிஞர்களால் ஆய்வு செய்யப்பட்டுள்ளது. மேலும் இதனை தென் அமெரிக்காவிலுள்ள வரலாற்று தோட்ட வளாகங்களுடன் ஒப்பிடலாம். ஜமீந்தார்களின் நிலங்களை குத்தகைக்கு எடுத்தவர்களால் இந்த நிலம் பயிரிடப்பட்டது. வாடகையின் பெரும்பகுதி ஏகாதிபத்திய அரசாங்கத்திற்கு வரிகளாக செலுத்தப்பட்டது. முகலாய மற்றும் பிரித்தானிய ஆட்சியின் கீழ் ஏகாதிபத்திய நிர்வாகத்திற்கு ஜமீந்தார்கள் முக்கிய வருவாய் வசூலிப்பவர்களாக இருந்தனர். ஜமீந்தாரி முறை 1951இல் ஒழிக்கப்பட்டது. வங்காளத்தின் ஜமீந்தார்கள் பொதுவாக குறைவான சக்திவாய்ந்தவர்களாக இருந்தனர். மேலும் மற்றும் பீகாரின் ஜமீந்தார்களை விட குறைவான சுயாட்சியையேக் கொண்டிருந்தனர். ஆனாலும் இவர்கள் தங்கள் சொந்த நிலையான படைகளை பராமரிக்க முடிந்தது.  
நிரந்தரத் தீர்வு மூலம் பிரித்தானிய காலனித்துவத்திற்கு முந்தைய ஜமீந்தாரி முறையை நிலைநிறுத்தினர். குத்தகைதாரர்களிடமிருந்து வாடகை வசூலிப்பதன் மூலம் வங்காளத்தின் பெரும்பாலான கிராமங்களில் ஜமீந்தார்கள் ஆதிக்கம் செலுத்தினர். ஜமீந்தாரி அமைப்பு ஐரோப்பிய அடிமை முறைமையைப் பிரதிபலித்தது. வங்காள ஜமீந்தார்கள் பெரும்பாலும் ‘மகாராஜா’, ‘நவாப்’ மற்றும் கான் பகதூர் போன்ற பட்டங்களுடன் அங்கீகரிக்கப்பட்டனர். ஆனால் இவர்கள் ஒருபோதும் சமஸ்தானங்களை ஆட்சி செய்யவில்லை. பிரித்தானிய இந்தியாவில் வங்காளமே அதிக மக்கள் தொகை கொண்ட மற்றும் அரசியல் ரீதியாக செல்வாக்கு மிக்க மாகாணமாக இருந்ததால், பிரித்தானிய இந்தியாவின் அரசியல் ரீதியாக மிகவும் செல்வாக்கு மிக்க நிலப்பிரபுக்களாக வங்காள ஜமீந்தார்கள் இருந்தனர்.
# வங்காள ஜமீந்தார்கள்

## வரலாறு.

அவரது மனைவியும்]]
14 நூற்றாண்டில் வங்காளத்தை ஆண்ட இந்து ராஜா கணேசன் இலியாசு சாகி வம்சத்தின் பலவீனத்தைப் பயன்படுத்தி வங்காளத்தில் அதிகாரத்தைக் கைப்பற்றி தனது மகனை அரியணையில் அமர்த்தியிருந்தார். அமெரிக்க வரலாற்றாசிரியர் இரிச்சர்ட் ஈடன் தான் எழுதிய *தி ரைஸ் ஆஃப் இஸ்லாம் அண்ட் தி பெங்கால் ஃபிரான்டியர்* என்ற நூலில், கான் சகான் அலி பேகார்காட்டின் ஆரம்பகால ஜமீந்தார் என்று குறிப்பிடப்பட்டுள்ளார். 1870 ஆரம்பத்தில் கான் சகான் அலி இப்பகுதியில் குடியேறினார், "அந்த நேரத்தில் கழிவுகளாகவும் , காடுகளாகவும் இருந்த சுந்தரவனக்காடுகளில் உள்ள நிலங்களை மீட்டெடுத்தார். அவர் கௌர் மன்னரிடமிருந்து இந்த நிலங்களின் சாகிர் அதிகாரத்தைப் பெற்றிருக்கலாம்..  
16ஆம் நூற்றாண்டின் பிற்பகுதிக்கும் 17ஆம் நூற்றாண்டின் முற்பகுதிக்கும் இடையில், கிழக்கு வங்காளத்தின் பதி பிராந்தியத்தில் பன்னிரண்டு ஜமீந்தார் குடும்பங்களின் கூட்டமைப்பு இருந்தது. அவர்களில் பன்னிரண்டு முஸ்லிம் மற்றும் இந்து ஜமீந்தார் குடும்பங்களும் அடங்குவர். இவர்கள் பரோ-புயான் கூட்டமைப்பின் தலைவர்களில் ஒருவரும், சோனார்கானின் ஜமீந்தாருமான ஈசா கானின் தலைமையில் இருந்தனர். முகலாய படையெடுப்புகளால் சுல்தானகம் சிதைந்தபோது, இந்த பன்னிரண்டு குடும்பங்கள் கிழக்கு வங்காளத்தின் கட்டுப்பாட்டைத் தக்க வைத்துக் கொண்டன. இவர்கள் 17ஆம் நூற்றாண்டின் முற்பகுதி வரை முகலாய விரிவாக்கத்தை எதிர்த்தனர்.  
1582 ஆம் ஆண்டின் பேரரசர் அக்பர் தனது நில ஒழுங்குமுறை முறையை வங்காளத்தில் செயல்படுத்த முடியவில்லை. மாறாக, முகலாயர்கள் விவசாய நிலங்கள், மதம் மற்றும் நிர்வாகத்தை விரிவுபடுத்த ஜமீந்தார்களை நம்பியிருந்தனர். வரி வசூலிக்கும் பொறுப்பு ஜமீந்தார்களுக்கு இருந்தது. ஜமீந்தார்கள் காவல், நீதித்துறை மற்றும் நிர்வாக செயல்பாடுகளையும் கொண்டிருந்தனர். வங்காளத்தில் முகலாய அரசாங்கத்துடன் ஜமீந்தார்கள் ஒருங்கிணைந்து பணியாற்றினர். இவர்கள் சாகிர்தார்கள் என்றும் அழைக்கப்பட்டனர். இந்தியாவில் கம்பெனி ஆட்சியின் கீழ், 1793-இல் வங்காள ஆளுநர் காரன்வாலிஸ் தயாரித்த சட்டத்தொகுப்பின்படி நிரந்தரத் தீர்வு ஒப்பந்தம் தயாரிக்கப்பட்டது. காலனித்துவ அரசாங்கத்தின் சார்பாக வரி வசூலிக்கும் பொறுப்பு ஜமீந்தார்களுக்கு வழங்கப்பட்டது. பிரிட்டிஷ் ஆட்சியின் கீழ் ஜமீந்தாரி அமைப்பு மேலும் வலுவடைந்தது. 1950 ஆம் ஆண்டில், கிழக்கு வங்காள சட்டமன்றம் 1950 ஆம் ஆண்டின் கிழக்கு வங்காள மாநில கையகப்படுத்தல் மற்றும் குத்தகைதாரர் சட்டத்தை இயற்றியது. இது நில சீர்திருத்தங்களின் ஒரு பகுதியாக ஜமீந்தாரி முறையை ரத்து செய்தது. இறுதியாக மேற்கு வங்காளத்தில், 1951 ஆம் ஆண்டில் இந்திய அரசாங்கத்தால் இயற்றப்பட்ட கூட்டாட்சி சட்டங்களின் கீழ் ஜமீன்தாரி முறை ஒழிக்கப்பட்டது.
ஓவியம்]]
# வங்காள ஜமீந்தார்கள்

## அரசியல்

நிறுவிய நாதன் குழுவில் ஜமீந்தார்கள் ஒரு பகுதியாக இருந்தனர்.]]
வங்காள ஜமீந்தார்கள் இந்திய தேசிய காங்கிரசு மற்றும் அகில இந்திய முசுலிம் லீக் ஆகிய இரண்டின் உருவாக்கம் மற்றும் அதன் தலைமைத்துவத்தில் ஈடுபட்டிருந்தனர். பல ஜமீந்தார் குடும்பங்கள் முன்னணி அரசியல்வாதிகளையும் வங்காள சட்டமன்ற உறுப்பினர்களையும் உருவாக்கின. வங்காள மாகாண முஸ்லிம் லீக் மற்றும் அனைத்து வங்காள குத்தகைதாரர்கள் சங்கத்தின் எழுச்சிக்கு வங்காள இந்து ஜமீந்தார்கள் மீதான எதிர்ப்பு ஒரு முக்கிய காரணியாக இருந்தது. குத்தகைதாரர்களுக்கான கடன் நிவாரணம் பிரதமர் ஏ. கே. பசுலுல் ஹக் அரசாங்கத்தால் பின்பற்றப்பட்டது. 1937 ஆம் ஆண்டில் ஹக்கின் முதல் அமைச்சரவையில் சிறிசு சந்திர நந்தி, சர் கவாஜா நசிமுத்தீன், நவாப் கவாஜா அபீபுல்லா மற்றும் நவாப் முஷாரஃப் உசேன் உள்ளிட்ட பல வங்காள ஜமீந்தார்கள் இருந்தனர்.  
வங்காளத்தின் ஜமீந்தார்கள் கலைகளின் சிறந்த புரவலர்களாக இருந்தனர். பிரிட்டிஷ் ஆட்சியின் கீழ் பல நூலகங்கள் ஜமீந்தார்களால் நிறுவப்பட்டன. வங்காள நூலகச் சங்கம் 1925 இல் உருவாக்கப்பட்டது. ஜமீந்தார்கள் வரேந்திரா ஆராய்ச்சி அருங்காட்சியகம் மற்றும் டாக்கா அருங்காட்சியகங்கள் போன்ற அருங்காட்சியகங்களை நிறுவினர் (இது பின்னர் வங்காளதேச தேசிய அருங்காட்சியகமாக மாறியது). இவர்கள் அகன்சுல்லா பொறியியல் பள்ளி போன்ற பல கல்வி நிறுவனங்களையும் நிறுவினர். தாகூர் குடும்பம் இந்து மக்களிடையே வங்காள மறுமலர்ச்சியின் முன்னோடிகளாக மாறியது. மீர் மொசாரப் உசைன், பேகம் ரோக்கியா மற்றும் மைக்கேல் மதுசூதன் தத் போன்ற எழுத்தாளர்கள் ஜமீந்தார் தோட்டங்களில் பிறந்து வளர்ந்தவர்கள். ஜமீந்தார்கள் இந்தோ சரசனிக் பாணியில் தங்கள் மாளிகைகளைக் கட்டிக் கொண்டனர்.
# வங்காள ஜமீந்தார்கள்

## செல்வம்

ஆங்கிலேயர்களின் கீழ், ஜமீந்தார்கள் மிகவும் செல்வந்தர்களாக இருந்தனர். நதியா இராச்சியத்தின் பிராமணக் குடும்பம் போன்ற சில குடும்பங்கள் வங்காளத்தின் மிகவும் செல்வாக்குமிக்க ஜமீந்தார்களில் ஒருவராக இருந்தனர். இராஜ்சாகி தோட்டத்தின் இந்து பிராமண ஜமீந்தார்கள் 13,000 சதுர கிலோமீட்டர் பரப்பளவை உள்ளடக்கிய பிரதேசங்களை தங்களின் கீழ் வைத்திருந்தனர். வர்தமான் இராச்சியக் குடும்பம் 13,000 சதுர கிமீ பரப்பளவு நிலங்களைக் கொண்டிருந்தது. பாவல் இராச்சிய தோட்டத்தின் பிராமண ஜமீந்தார்கள் 1500 சதுர கிலோமீட்டர் நிலங்களைக் கொண்டிருந்தனர். முஸ்லிம் சௌத்ரி மொய்சுதீன் பிஷ்வாஷ் குடும்பத் தின் தோட்டம் கிட்டத்தட்ட 4000 சதுர கிலோமீட்டர் பரப்பளவில் இருந்தது .1934 ஆம் ஆண்டில், முஸ்ஸ்லீம் டாக்கா நவாப் குடும்பம் வங்காளம் மற்றும் அசாமின் பல்வேறு மாவட்டங்களிலும், கல்கத்தா மற்றும் ஷில்லாங் நகரங்களிலும் கிட்டத்தட்ட 1<sup>2</sup> சதுர கிலோமீட்டர் பரப்பளவில் ஒரு தோட்டத்தை கொண்டிருந்தது. &nbsp;அவர்கள் ஆண்டுதோறும் 120,000 பவுண்டுகள் வாடகை சம்பாதித்தனர். அதன் செல்வம், சமூக அந்தஸ்து மற்றும் பிரிட்டிஷ் அரசுடனான நெருங்கிய உறவு ஆகியவற்றால், டாக்கா நவாப்பின் குடும்பம் வங்காளத்தில் மிகவும் சக்திவாய்ந்த முஸ்லிம் குடும்பமாக இருந்தது. டாக்கா நவாப் குடும்பமும் ஒரு பெரிய வைரத்தை வைத்திருந்தது. அது இப்போது சோனாலி வங்கியின் பெட்டகத்தில் பாதுகாக்கப்படுகிறது.
# தாதா லேக்ராஜ்

**தாதா லேக்ராஜ்** என்று அழைக்கப்படும் **லேக்ராஜ் குப்சந்த் கிர்பலானி** (*Lekhraj Khubchand Kirpalani*), 15 திசம்பர் 1876 - 18 சனவரி 1969) பிரம்மா குமாரிகளை நிறுவிய ஒரு இந்திய ஆன்மீக குரு ஆவார்.
# தாதா லேக்ராஜ்

## தொடக்க கால வாழ்க்கை

லேக்ராஜ் கூப்சந்த் கிருபலானி 1876 டிசம்பர் 15 ஆம் தேதி ஹைதராபாத் சிந்து மாகாணத்தில், வல்லபாச்சாரியார் கிருபளானி குடும்பத்தில் தாதா லேக்ராஜ் பிறந்தார். இவரது தந்தை ஓர் ஆசிரியராவார். மேலும் இவர் தரை விரிப்புகளை விற்பனை செய்து தனது வாழ்க்கையைத் தொடங்கினார். படிப்படியாக வைர வியாபாரத்தில் நுழைந்து, நன்கு அறியப்பட்ட நகைக்கடைக்காரராகவும், இவரது சமூகத்தில் மரியாதைக்குரியவாகவும் விளங்கினார். தனது ஐம்பதாவது வயதில் மெய்யுணர்வு பெற்ற நிலையில் ஐதராபாத்
சென்று ஆன்மிகத்தில் ஈடுபட்டார்.
# தாதா லேக்ராஜ்

## ஆன்மீக வாழ்க்கை

### ஓம் மண்டலி

1936 இல், லேக்ராஜ் *ஓம் மண்டலி* என்ற ஆன்மீக அமைப்பை நிறுவினார்.
# தாதா லேக்ராஜ்

## ஆன்மீக வாழ்க்கை

### பிரம்ம குமாரிகள்

1937-களில் பிரம்ம குமாரிகள் இயக்கம் தாதா லேக்ராஜ் அவர்களால் ஆரம்பிக்கப்பட்டது. இது பிரித்தானிய இந்தியாவில் தொடக்கப்பட்ட ஓர் ஆன்மீக இயக்கமாகும். பின்னாளில் இவரை *பிரம்ம பாபா* என அழைத்தனர்  
இந்த அமைப்பு இராஜ யோக தியானம், ஆத்மா மற்றும் பரமாத்மாவைப் (சீவாத்மா) பற்றி போதிக்கின்றது. இது அனைத்து ஆத்மாக்களும் உயர்வான நிலையையும் நல்ல பண்புகளையும் கொண்டுள்ளது
என்பதை வலியுறுத்துகின்றது.
# வங்காளதேச தேசிய அருங்காட்சியகம்

**வங்காளதேச தேசிய அருங்காட்சியகம்** (*Bangladesh National Museum*) என்பது வங்காளதேசத்தில் நிறுவப்பட்டுள்ள ஓர் அருங்காட்சியம் ஆகும். இந்த அருங்காட்சியகம் நன்கு ஒழுங்கமைக்கப்பட்டு, இனவியல் மற்றும் அலங்கார கலைத் துறை, வரலாறு மற்றும் பாரம்பரிய கலைத் துறை, இயற்கை வரலாற்றுத் துறை மற்றும் சமகால மற்றும் உலக நாகரிகத் துறை போன்ற பல துறைகளில் காலவரிசைப்படி காட்சிக்கு வைக்கப்பட்டுள்ளன. இங்கு வளமான பாதுகாப்பு ஆய்வகமும் உள்ளது. நளினி காந்தா பட்டசாலி 1914-1947 காலத்தில் அருங்காட்சியகத்தின் முதல் கண்காணிப்பாளராக பணியாற்றினார்.
சிலை காட்சிக்கு வைக்கப்பட்டுள்ளது.]]
# வங்காளதேச தேசிய அருங்காட்சியகம்

## வரலாறு

வங்காளதேச தேசிய அருங்காட்சியகம் முதலில் 20 மார்ச் 1913 அன்று டாக்கா அருங்காட்சியகம் என்ற பெயரில் நிறுவப்பட்டது. 7 ஆகஸ்ட் 1913 அன்று வங்காள ஆளுநரான கார்மைக்கேல் பிரபுவால் முறையாக திறந்து வைக்கப்பட்டது. ஜூலை 1915 இல் இது டாக்காவின் நைப் நசீமிடம் ஒப்படைக்கப்பட்டது. இது 1983 நவம்பர் 17 அன்று வங்காளதேச தேசிய அருங்காட்சியகமாக மாற்றப்பட்டது. இது டாக்காவின் சாபாக் எனுமிடத்தில் அமைந்துள்ளது. இது 1978 முதல் "வங்காளதேசத்தில் இசுலாமிய கலை, அட்டவணை"எனும் பெயரில் தொடங்கி பல வெளியீடுகளைக் கொண்டுள்ளது.  
இந்த தேசிய அருங்காட்சியகத்தை பார்வையிட ஒவ்வொரு நாளும் சராசரியாக 2000 க்கும் மேற்பட்ட பார்வையாளர்கள் வருகிறார்கள். வெளிநாட்டவர்களும் இதில் அடங்குவர். பெரியவர்களுக்கு 40 ரூபாயும், சிறார்களுக்கு 20 ரூபாயும் கட்டணம் வசூலிக்கப்படுகிறது. வெளிநாட்டவர்களுக்கு 500 மற்றும் சார்க் நாடுகளைச் சேர்ந்த பார்வையாளர்களுக்கு 300 ரூபாய் வசூலிக்கப்படுகிறாது. இருப்பினும், மூன்று வயதிற்குட்பட்ட குழந்தைகள் மற்றும் உடல் ஊனமுற்ற நபர்களுக்கு அனுமதி இலவசம்
# சித்தேசுவர், இரத்னேசுவர் கோவில்

**சித்தேசுவர், இரத்னேசுவர் கோவில்** (*Siddheshwar & Ratneshwar Temple*) என்பது இந்தியாவின் மகாராட்டிராவின் லாத்தூர் நகரத்திலிருந்து சுமார் 2 கிலோமீட்டர் (1.2 மைல்) தொலைவில் அமைந்துள்ளது. இந்தக் கோவில் தாம்ரத்வாஜ் மன்னரால் கட்டப்பட்டது.  
ஒவ்வொரு ஆண்டும் மகா சிவராத்திரியின் போது இங்கு கண்காட்சி நடைபெறுகிறது.
# பாயிபந்த்

**பாயிபந்த்** (*Bhaiband*) அல்லது சகோதரத்துவம் என்பது பாக்கித்தானின் சிந்துவில், வாழும் லோகானா சிந்தி சாதியினர். ஆகும். இவர்கள் வர்த்தகம் மற்றும் வணிக நடவடிக்கைகளில் ஈடுபட்டுள்ளனர்.
# பாயிபந்த்

## வரலாறு

சிந்து பிராந்தியம் பம்பாய் மாகாணத்தின் ஒரு பகுதியாக இருந்தபோது 711 முதல் 1843 இல் ஆங்கிலேயர்களால் கைப்பற்றப்படும் வரை பல்வேறு முஸ்லிம் வம்சங்களால் ஆளப்பட்டது. அந்த காலகட்டத்தில், இந்துக்கள் குறிப்பிடத்தக்க சிறுபான்மையினராக இருந்தனர். இருப்பினும் துல்லியமான புள்ளிவிவரங்கள் 1947க்குப் பிறகு தொடர்ந்து கிடைக்கவில்லை. இவர்களில், பெரும்பாலானவர்கள் லோகனா சாதியைச் சேர்ந்தவர்கள் என்று பரவலாக இருந்தனர். ஒருசிலர் பாட்டியாக்கள் அல்லது பிராமணர்களாகவும் இருந்தனர்.
# வெளிப்பாடு (ஆன்மிகம்)

**தீர்க்கதரிசனம்** (vision) என்பது ஒரு கனவு, மயக்கம், மதப் பரவசத்தில் காணப்படும் நிலையாகும், குறிப்பாக மீயியற்கை அல்லது இரகசிய வெளிப்பாட்டைக் குறிக்கிறது. பொதுவாக கனவுகளை விட தரிசனங்கள் அதிகத் தெளிவைக் கொண்டுள்ளன, ஆனால் பாரம்பரியமாகக் குறைவான உளவியல் அர்த்தங்களைக் கொண்டுள்ளன. தீர்க்கதரிசனங்கள் ஆன்மீக மரபுகளிலிருந்து வெளிப்படும் என்று அறியப்படுகிறது, மேலும் அவை மனித இயல்பு, யதார்த்தத்திற்கு ஒரு கண்ணோட்டத்தை வழங்க முடியும். வருவதுரைத்தல் பெரும்பாலும் தீர்க்கதரிசனங்களுடன் தொடர்புடையது.  
ஈவ்லின் அண்டர்ஹில் மூன்று வகையான தரிசனங்களை வேறுபடுத்தி வகைப்படுத்துகிறார்.  
1. **அறிவுசார் தரிசனங்கள்**-கத்தோலிக்க அகராதி இவற்றை இயற்கைக்கு அப்பாற்பட்ட அறிவு என்று வரையறுக்கிறது, இதில் மனம் விவேகமான பதிப்புகளின் உதவியின்றி வெளிப்படுத்தப்பட்ட சில உண்மைகளைப் பற்றிய அசாதாரணமான புரிதலைப் பெறுகிறது. மாயவாதிகள், அவற்றை ஆழமான தோற்றத்தை ஏற்படுத்தும் உள்ளுணர்வுகளாக விவரிக்கிறார்கள்.
1. **கற்பனை**-அவிலாவின் *தெரேசா இன் தி இன்டீரியர் காஸில்*, தீர்க்கதரிசனம் என்பது என்பது பார்ப்பது அல்லது கேட்பது போன்ற புலன்களால் எதுவும் பார்க்கவோ கேட்கவோ இயலாது, ஆனால் அதே கருத்து புலன்களால் பெறப்பட்டால், கற்பனையின் மீது உருவாகும் அதே எண்ணம் பெறப்படுகிறது.
1. **ஊன் உடல் தொடர்பானது**- உடலின் கண்களுக்கு புலப்படாத மீயியற்கை வெளிப்பாடு
# விக்கிப்பீடியா:முதற்பக்கக் கட்டுரைகள்/நவம்பர் 24, 2024

<div id="mp-tfa-img">  
</div>
**ஈகோஸ்ப்பொட்டாமி சமர்** என்பது பண்டைய கிரேக்கத்தில் கிமு 405 இல் நடந்த ஒரு கடற்படை சமராகும். மேலும் இது பெலோபொன்னேசியப் போரின் கடைசி பெரிய போராகும். இந்தப் போரில், லைசாந்தரின் தலைமையிலான எசுபார்த்தன் கடற்படையானது ஏதெனியன் கடற்படையை அழித்தது. ஏதென்சு தானியங்களை இறக்குமதி செய்யவோ அல்லது கடலில் தடையின்றி தன் பேரரசின் பகுதிகளுடன் தொடர்பு கொள்ளவோ முடியாத நிலை ஏற்பட்டதால் இந்தப் போருடன் பெலோபொனிசியப் போர் முடிவுக்கு வந்தது. **மேலும்...**
---
<div id="mp-tfa-img">  
</div>
**குருதேசம்** என்பது இரும்புக் கால வட இந்தியாவில் அமைந்திருந்த ஒரு வேத கால இந்தோ-ஆரியப் பழங்குடியினக் கூட்டமைப்பு ஆகும். தற்போதைய மாநிலங்களான அரியானா, தில்லி, மற்றும் மேற்கு உத்தரப் பிரதேசத்தின் சில பகுதிகளை இது உள்ளடக்கியிருந்தது. இது நடு வேத காலத்தின் போது தோன்றியது. இந்தியத் துணைக்கண்டத்தில் முதன் முதலாக பதியப்பட்ட அரசு நிலை சமூகமாகக் குரு இராச்சியம் திகழ்கிறது. **மேலும்...**
# பழையபேட்டை

**பழையபேட்டை** என்பது இந்தியாவின் தமிழ்நாடு மாநிலத்தில் திருநெல்வேலி மாவட்டத்திலுள்ள ஒரு புறநகர்ப் பகுதியாகும்.
# பழையபேட்டை

## அமைவிடம்

கடல் மட்டத்திலிருந்து சுமார் 74.61 மீ. உயரத்தில், என்ற புவியியல் ஆள்கூறுகள் கொண்டு, திருநெல்வேலியில் தென்காசி சாலையில் இவ்வூர் அமைந்துள்ளது.
# பழையபேட்டை

## கல்வி

### கல்லூரி

இராணி அண்ணா அரசு மகளிர் கல்லூரி என்ற அரசினர் கலைக்கல்லூரி ஒன்று பழையபேட்டையில் அமைந்துள்ளது.
# அம்சியா பதாவி

**அம்சியா பதாவி** (*Amshya Padavi*) மகாராட்டிராவின் நந்தூர்பார் மாவட்டத்தைச் சேர்ந்த இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் மகாராட்டிரா சட்டமன்றத்தின் தற்போதைய உறுப்பினராக உள்ளார். அம்சியா 2014,2019<nowiki/>ஆம் ஆண்டுகளில் அக்கல்குவா சட்டமன்றத் தொகுதியில் போட்டியிட்டுத் தோல்வியுற்றார். பின்னர் 2024 மகாராட்டிர சட்டமன்றத் தேர்தலில் போட்டியிட்டு 2,904 வாக்குகள் வித்தியாசத்தில் வெற்றி பெற்றார்.
# அம்சியா பதாவி

## வகித்த பதவிகள்

- 2014: நந்தூர்பார் மாவட்டத்தின் சிவசேனா பிரமுகர்
- 2022: மகாராட்டிரா சட்ட மேலவை உறுப்பினர்
- 2024 மகாராட்டிர சட்டமன்ற உறுப்பினர்
# இராஜேஷ் பதாவி

**இராஜேஷ் உதேசிங் பதாவி** (*Rajesh Udesingh Padvi*) ஓர் இந்திய அரசியல்வாதியும் மகாராட்டிரச் சட்டமன்ற உறுப்பினரும் ஆவார். இவர் 2019, 2024 ஆகிய ஆண்டுகளில் நடைபெற்ற மகாராட்டிரச் சட்டமன்றத் தேர்தல்களில் பாரதிய ஜனதா கட்சியின் உறுப்பினராக சகாதா சட்டமன்றத் தொகுதியிலிருந்து மகாராட்டிரச் சட்டப்பேரவைக்குத் தேர்ந்தெடுக்கப்பட்டார்.
# முரசொலி செல்வம்

***முரசொலி* செல்வம்** என்று பரவலாக அறியப்படும் **சண்முகசுந்தரம் பன்னீர்செல்வம்** (24 ஏப்ரல் 1940 - 10 அக்டோபர் 2024), தமிழ்நாட்டைச் சேர்ந்த அரசியல் இதழாளர் மற்றும் திரைப்படத் தயாரிப்பாளர் ஆவார் . முப்பது ஆண்டுகளுக்கும் மேலாக *,* திராவிட முன்னேற்றக் கழகத்தின் (திமுக) நாளேடான *முரசொலி*யின் தலைமை ஆசிரியராகப் பணியாற்றினார் . அவரது தாய்வழியில் கருணாநிதி குடும்பத்துடன் தொடர்புடையவர் ஆவார்.
# முரசொலி செல்வம்

## தொடக்க வாழ்க்கை

இன்றைய தமிழ்நாட்டின் திருவாரூர் நகரில் 24 ஏப்ரல் 1940 அன்று பிறந்தார் செல்வம். அவரது தாயார் சண்முக சுந்தரதம்மாளின் தம்பியான "கலைஞர்" மு. கருணாநிதி ( கருணாநிதி குடும்பம் மற்றும் திமுக-வின் பின்னாள் தலைவர்) ஐந்து முறை தமிழ்நாட்டு முதலமைச்சராக (1969- 2011 காலகட்டத்தில்) பணியாற்றியவர். அவர்தான் செல்வத்துக்கு முதலில் *பன்னீர்செல்வம்* என்று பெயர்சூட்டினார் (முன்னதாக 1 மார்ச் அன்று வானூர்தி விபத்தில் உயிரிழந்த நீதிக்கட்சி தலைவர் அ. தா. பன்னீர்செல்வம் நினைவாக). செல்வம் பின்னர் கருணாநிதியின் மகள் செல்வியை மணந்தார்.  
செல்வத்தின் அண்ணன் *முரசொலி* மாறன், பின்னாளில் (1989-2002) வி. பி. சிங் , அ.தொ.தேவ கெளடா , ஐ.கே.குஜரால் மற்றும் அடல் பிஹாரி வாஜ்பாய் ஆகிய நான்கு இந்தியத் தலைமை அமைச்சர்களின் கீழ் அமைச்சராகப் பணியாற்றியவர்.  
செல்வம், தன் இளமையிலேயே திராவிட முன்னேற்றக் கழகத்துடன் (திமுக) தொடர்புகொண்டிருந்தார். 1965-67 இந்தி எதிர்ப்பு போராட்டங்களின் போது மாணவர் தலைவராக உருப்பெற்றார்.
# முரசொலி செல்வம்

## *முரசொலியில்* பணி

### பொறுப்பேற்றல்

மாறனுடன் இணைந்து *முரசொலி*யில் தன் ஊடக வாழ்க்கையைத் தொடங்கினார் செல்வம். 1989 இல் மாறன், வி. பி. சிங்-கின் கீழ் அமைச்சராகப் பதவியேற்ற பின், செல்வம் *முரசொலி* தலைமை ஆசிரியர் ஆனார்.  
22 மே 1991 அன்று (முன்னாள் இந்தியத் தலைமை அமைச்சர் இராசீவ் காந்தி படுகொலை செய்யப்பட்ட மறுநாளே) தமிழ்நாட்டின் தலைநகர் மதராசின் (தற்போது சென்னை) கோடம்பாக்கம் பகுதியிலுள்ள *முரசொலி* அலுவலகம் தாக்கப்பட்டுத் தீவைக்கப்பட்டது. அதற்குச் சொந்தமான வண்டிகள், ஆவணங்கள், அச்சுத் தாள்கள், அச்சகம் அனைத்தும் எரிந்துபோயின. எனினும் மறுநாள் *'Murasoli* Will Take It' (*முரசொலி* இதைத் தாங்கிக்கொள்ளும்) என்ற தலைப்புடன் நாளிதழ் வெளியானது.  
நாளடைவில் *முரசொலி* செல்வம் என்று அழைக்கப்பட்ட செல்வம், திமுகவின் செல்வாக்கை உயர்த்துவதில் பெரும் பங்காற்றினார்.
# முரசொலி செல்வம்

## *முரசொலியில்* பணி

### 1991-92 சிறப்புரிமை மீறல் சர்ச்சை

9 செப்டம்பர் 1991 அன்று தமிழ்நாடு சட்டப் பேரவையில் அப்போதைய ஒரே திமுக உறுப்பினராக இருந்த பரிதி இளம்வழுதி, தமிழ்நாடு வீட்டு வசதி வாரியம் தொடர்பாக உரை நிகழ்த்தினார் . அவரது உரையின் ஒரு பகுதியை அன்றைய பேரவைத் தலைவர் சேடபட்டி இரா.முத்தையா அன்று நண்பகலில் அவைக் குறிப்புகளிலிருந்து நீக்கினார் . இந்த நீக்கம் *முரசொலியின்* சென்னை பதிப்பில் எதிரொலித்தாலும் , வெளியூர்ப் பதிப்புகளில் (பிற்பகல் 2 மணிக்குள் அச்சிடப்பட்டதால்) நீக்கப்பட்ட பகுதி இருந்தது. மேலும், இக் காலகட்டத்தில் செல்வம் எழுதிய ஒரு கட்டுரை, அன்றைய முதலமைச்சர் ஜெ. ஜெயலலிதா-வின் சில செயல்களை (குறிப்பாக அவர் கொடநாடு தேயிலைத் தோட்டத்தில் தங்கியிருந்தபோது நடந்த நிகழ்வுகளின் வரிசையை எடுத்துக்காட்டி) விமர்சித்தது. இதனால் செல்வத்துக்கு எதிரான அரசியல் எதிர்ப்பு வலுத்தது. இறுதியில், அவருக்கு எதிராக ஜெயலலிதாவால் நேரடி சிறப்புரிமைப் முன்மொழிவு தாக்கல் செய்யப்பட்டது.
# முரசொலி செல்வம்

## *முரசொலியில்* பணி

### பிற்காலம்

நவம்பர் 2003-இல், ஜெயலலிதாவின் சட்டமன்ற நடவடிக்கைகளை விமர்சித்து எழுதியமைக்காக செல்வம் உள்ளிட்ட ஆறு ஊடகர்களுக்கு சட்டப்பேரவை உரிமைக்குழு, 15 நாட்கள் சிறைத்தண்டனை விதித்தது.
# முரசொலி செல்வம்

## *முரசொலியில்* பணி

### புகழ்

*முரசொலி சில நினைவுகள்* என்ற தன் நினைவுக் குறிப்பில் அவர், அந் நாளிதழுடனான தன் நேரடி நினைவுகளையும், அரசியல் தடைகளைக் கடப்பதில் அதன் பெரும் பங்கையும் விளக்கியுள்ளார்.  
தி.மு.க., தலைமைக்கு நெருக்கமாக இருந்தும், அரசியல் பதவிகளை நாடாததவர், அமைதியான பண்புக்குப் பெயர்பெற்றவர் என அவருக்கு அறிமுகமானோர் தெரிவித்தனர்.  
*"சிலந்தி* " என்ற புனைப்பெயரில் *முரசொலியில்* தனது பணியைத் தொடர்ந்தார் செல்வம். 8 ஆகஸ்ட் 2024 அன்று *முரசொலி-*யில் வெளியான அவரது இறுதி கட்டுரை, தமிழ்நாடு ஆளுநர் ஆர்.என். ரவி-யின் மத அரசியலை விமர்சித்தது.
# முரசொலி செல்வம்

## திரைப்படப் பணி

### தயாரிப்பாளராக ****

| 1978 | *வண்டிக்காரன் மகன்* | மு. கருணாநிதி | "பேரறிஞர்" கா. ந. அண்ணாதுரை | அமிர்தம் | ஜெய்சங்கர், எம். ஆர். ராதா மற்றும் ஜெயசித்ரா |
| --- | --- | --- | --- | --- | --- |
| 1986 | *பாலைவன ரோஜாக்கள்* | டி. தாமோதரன் எழுதிய *வர்த்தா* | மணிவண்ணன் | சத்யராஜ், லட்சுமி, நளினி மற்றும் பிரபு |  |
| 1987 | *புயல் பாடும் பாட்டு* | பரதன் | ராதிகா, மற்றும் ரகுவரன் |  |  |
| 1988 | பாசப் பறவைகள் | மு. கருணாநிதி
(உரையாடல்கள் மட்டும்) | கொச்சி ஹனீஃபா | சிவகுமார், லட்சுமி, மோகன் மற்றும் ராதிகா | } |
# முரசொலி செல்வம்

## மறைவும் பின்-நிகழ்வுகளும்

தன் இறுதிக்காலத்தில் கருநாடக மாநிலத் தலைநகர் பெங்களூரில் வாழ்ந்த செல்வம், அங்குள்ள ஒரு தனியார் மருத்துவமனையில் மருத்துவம் பெற்றுவந்தார். 9 அக்டோபர் 2024 அன்று *முரசொலியின்* முதல் பக்கப் பத்தியை தொகுத்துக்கொண்டிருந்தார் (அதைக்குறித்து உரையாடவும் அதற்கான கருத்தோவியத்தை இறுதிசெய்யவும் செல்வம் அழைத்ததாக ஒரு உடன் ஊழியர் பின்னர் தெரிவித்தார்). மறுநாள் (அக்டோபர் 10), செல்வம் மாரடைப்பால் பாதிக்கப்பட்டு இறந்தார். அப்போது அவருக்கு 84 அகவை நிரம்பியிருந்தது.  
திமுக தலைவர் என்ற முறையில் முதலமைச்சர் மு.க. ஸ்டாலின், தன் இரங்கல் உரையில்  “நான் சாய்வதற்குக் கிடைத்த கடைசித் தோளை, கொள்கைத் தூணை இழந்து நிற்கிறேன்” என்றார். திமுகவின் வளர்ச்சிக்கான செல்வத்தின் பங்களிப்பை மதிப்பளிக்கும் வகையில் கட்சியின் கொடி 3 நாட்களுக்கு அரைக்கம்பத்தில் பறக்கவிடப்படும் என அக்கட்சி அறிவித்தது. உதயநிதி ஸ்டாலின் உள்ளிட்ட திமுக முன்னோடிகள், மக்கள் சார்பாளர்கள், மற்றும் சத்யராஜ் உள்ளிட்ட திரைக் கலைஞர்கள் இரங்கல் தெரிவித்தனர். இ.தே. காங்கிரசு (தமிழ்நாடு பிரிவு) , மதிமுக , விசிக, இபொக, இபொக(மா), மநீம உள்ளிட்ட கட்சிகள், மற்றும் திராவிடர் கழகம் (திக), திராவிடர் விடுதலைக் கழகம் (திவிக.) உள்ளிட்ட அமைப்புகளின் தலைவர்களும் இரங்கல் தெரிவித்தனர்.  
செல்வத்தின் இறுதி நிகழ்வு அக்டோபர் 11 அன்று சென்னை மாநகரின் பெசன்ட் நகர் பகுதியில் உள்ள மயானத்தில் நடைபெற்றது.  
அவரது உருவப்படம், திமுக தலைமை அலுவலகத்தில் அக்டோபர் 21 அன்று திறக்கப்பட்டது. அவ் விழாவில் பேசிய ஸ்டாலின், *முரசொலி* செல்வம் பெயரில் அறக்கட்டளை உருவாக்கப்பட்டு ஆண்டுதோறும் திராவிட இயக்கப் படைப்புகளுக்கும், படைப்பாளிகளுக்கும் திமுக முப்பெரும் விழாவில் பரிசுகள் வழங்கப்படும் என்று அறிவித்தார்.  
*முரசொலி* அலுவலகத்தில் செல்வத்தின் மார்பளவுச் சிலையை 24 ஏப்ரல் 2025 அன்று ஸ்டாலின் திறந்து வைத்தார். இந்த நிகழ்வில் திமுக பொதுச் செயலாளர் துரைமுருகன், பொருளாளர் த. ரா. பாலு, திக தலைவர் கி. வீரமணி, கலைஞர் தொலைக்காட்சியின் இயக்குனர் அமிர்தம் (கருணாநிதியின் மற்றொரு சகோதரியான பெரியநாயகி அம்மாளின் மகன்) ஆகியோரும் பங்கேற்றனர். செல்வம் இயற்றிய கட்டுரைகளின் தொகுப்பாக *சிலந்தி கட்டுரைகள்* என்ற நூலை துரைமுருகன் வெளியிட, அதன் முதல் படியை வீரமணி பெற்றுக்கொண்டார்.
# சைரீசுகுமார் சுரூப்சிங் நாயக்

**சைரீசுகுமார் சுரூப்சிங் நாயக்** (*Shirishkumar Surupsing Naik*) என்பவர் ஓர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். நாயக் நவாபூர் சட்டமன்றத் தொகுதியின் 14வது மகாராட்டிரச் சட்டமன்ற உறுப்பினராக பணியாற்றினார். இவர் மீண்டும் 2024ஆம் ஆண்டு நடைபெற்ற மகாராட்டிர சட்டமன்றத் தேர்தலில் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்றார்.
# அம்பத்தூர் ஐயப்பன் கோயில்

**அம்பத்தூர் ஐயப்பன் கோயில்** என்றும் ***அம்பத்தூர் சபரிமலை*** என்றும் அழைக்கப்படும் கோயிலானது, இந்தியாவின் தமிழ்நாடு மாநிலத்தில் சென்னை மாவட்டத்தின் அம்பத்தூர் புறநகர்ப் பகுதியில் அமையப் பெற்றுள்ள ஓர் ஐயப்பன் கோயில் ஆகும்.
# அம்பத்தூர் ஐயப்பன் கோயில்

## அமைவிடம்

கடல் மட்டத்திலிருந்து சுமார் 35.45 மீ. உயரத்தில், என்ற புவியியல் ஆள்கூறுகள் கொண்டு அம்பத்தூரின் சூரப்பட்டு (சண்முகபுரம்) பகுதியில் இக்கோயில் அமைந்துள்ளது.
# அம்பத்தூர் ஐயப்பன் கோயில்

## தத்துவங்கள்

நாம் இறைநிலையை அடைய நம் வாழ்வில் உணரவேண்டிய யோகநிலைகளைக் குறிக்கும் வகையில், ஐயப்பன் கோயில்களில் 18 படிக்கட்டுகள் கொண்ட அமைப்பின் மூலம் நமக்கு உணர்த்தப்படும் தத்துவங்கள் கீழே குறிப்பிடப்பட்டுள்ளன:  
1. பிறப்பு நிலையற்றது;
1. சாங்கிய யோகம்;
1. கர்ம யோகம்;
1. ஞான யோகம்;
1. சன்னியாசி யோகம்;
1. தியான யோகம்;
1. ஞான விஞ்ஞான யோகம்;
1. அட்சர பிரம்ம யோகம்;
1. இராஜவித்யா இராஜகுஹ்ய யோகம்;
1. விபூதி யோகம்;
1. விஸ்வரூப தரிசன யோகம்;
1. பக்தி யோகம்;
1. சேஷத்ர விபாக யோகம்;
1. குணத்ரய விபாக யோகம்;
1. புருஷோத்தம யோகம்;
1. தைஐவாசுரஸம்பத் விபாக யோகம்;
1. ச்ராத்தாதரய விபாக யோகம்;
1. மோட்ச சன்னியாச யோகம்.  
அவ்வாறே, இக்கோயிலிலும் 18 படிக்கட்டுகள் கொண்ட அமைப்பு ஏற்படுத்தி, அம்பத்தூர் சபரிமலை என்று அழைக்கின்றனர்.
# கோலாலம்பூர் சாலைகளின் பட்டியல்

அருகில் துன் ரசாக் சாலை; முன்பு: பெக்கிலிலிங் சாலை (*Jalan Pekeliling*)]]  
**கோலாலம்பூர் சாலைகளின் பட்டியல்** (ஆங்கிலம்: *List of roads in Kuala Lumpur*; மலாய்: *Senarai jalan raya di Kuala Lumpur*) என்பது மலேசியாவின் தலைநகரான கோலாலம்பூர் மாநகரத்தில் உள்ள சாலைகளின் பட்டியல் ஆகும்.  
கோலாலம்பூர் மாநகரம்; புதிதாக உருவாகப்பட்ட நவீனமய விரைவுச் சாலைகள்; நெடுஞ்சாலைகள்; சுற்றுவட்டச் சாலைகள்; 200 ஆண்டுகளுக்கும் முந்தைய பழைய சாலைகள்; பழைய தெருக்கள், போன்ற பல்வகையான வழித்தடங்களைக் கொண்டுள்ளது.  
கோலாலம்பூர் மாநகரம்; மற்றும் அதைச் சுற்றியுள்ள புறநகர்களின் சாலைப் பெயர்கள், பிரித்தானிய மலாயா ஆட்சிக் காலத்தின் போது பெயரிடப்பட்டவை ஆகும். அவை பெரும்பாலும் ஆங்கில மொழியில் பெயரிடப்பட்டன.
# கோலாலம்பூர் சாலைகளின் பட்டியல்

## பொது

பிரித்தானியப் பிரமுகர்கள், உள்ளூர்ப் பிரமுகர்கள், மலாயா அரசப் பரம்பரையினர், மாநில மாவட்டங்கள், வட்டாரங்கள், உள்ளூர் மக்கள், உள்ளூர் அடையாளங்கள் அல்லது உள்ளூர்ப் புவியியல் அடையாளங்கள் ஆகியவற்றின் பெயரால் கோலாலம்பூர் சாலைகளின் பழைய பெயர்கள் பெயரிடப்பட்டு இருந்தன.
# கோலாலம்பூர் சாலைகளின் பட்டியல்

## வரலாறு

1957-இல் மலாயா விடுதலை அடைந்து 1963-இல் மலேசியா உருவானது. 1967-இல் மலேசியாவின் அதிகாரப்பூர்வ மொழியாக மலாய் மொழி ஏற்றுக்கொள்ளப்பட்டது. அதைத் தொடர்ந்து, கோலாலம்பூரில் உள்ள தெருக்களின் பெயர்கள் மலாய் மொழியில் மொழிபெயர்க்கப்பட்டன.  
எடுத்துக்காட்டாக, பழைய சந்தைச் சதுக்கம் *(Old Market Square)* என்பது 'மேடான் பசார் பெசார்' என்றும் போச் அவென்யூ *(Foch Avenue)* என்பது 'போச் சாலை' என்றும் எளிய நடைமுறையில் மொழிபெயர்க்கப்பட்டன.
# கோலாலம்பூர் சாலைகளின் பட்டியல்

## வரலாறு

### காலனித்துவ நடைமுறை

1981-ஆம் ஆண்டில், மலேசியாவில் புதிதாக தேர்ந்தெடுக்கப்பட்ட பிரதமர் மகாதீர் முகமது, காலனித்துவ நடைமுறையை நீக்கம் செய்ய வேண்டும் எனும் கொள்கைப்பாட்டிற்கு முன்னுரிமை வழங்கினார். அதன் ஒரு பகுதியாக, பெரும்பாலான தெருக்களின் பெயர்கள் ஒட்டுமொத்தமாக மறுபெயரிடப்பட்டன.  
முன்னர் ஆங்கிலத் தனமையைக் கொண்டிருந்த தெருக்களின் பெயர்கள்; உள்ளூர் மலாய்ப் பிரமுகர்கள், மலாய்ப் பண்பாடு மற்றும் மலாயா/மலேசியாவில் உள்ள முக்கிய அரசியல்வாதிகளை நினைவுகூரும் பெயர்களுக்கு மாற்றம் செய்யப்பட்டன. 2007-இன் பிற்பகுதியில் கோலாலம்பூர் மாநகராட்சி மேலும் பல சீரமைப்புகளைக் கோன்டு வந்தது. அந்த வகையில், பழைய தெருப் பெயர்களை மறுப்பெயரிடும் கொள்கைப்பாடு, இன்றுவரை தொடர்கிறது.
# கோலாலம்பூர் சாலைகளின் பட்டியல்

## சர்ச்சைகள்

மலாயா விடுதலைக்கு முந்தைய தெருக்களின் பெயர்களில் மாற்றங்கள் செய்வதைப் பொதுமக்கள் பொதுவாக ஏற்றுக் கொண்டனர். இருப்பினும் தொடர்ச்சியான மறுபெயரிடுதல் கொள்கை, உள்ளூர்ச் சமூகங்களின் தாக்கத்தை ஈர்த்தது. கோலாலம்பூர் தெருக்களின் வரலாறு குறித்து, பொதுமக்களிடையே விழிப்புணர்வு ஏற்பட்டு வரும் காலக் கட்டத்தில், தொடர்ச்சியான பெயர் மாற்றங்கள் அவர்களிடையே வெறுப்பையும் மனநிறைவின்மையையும் ஏற்படுத்தின என்றும் அறியப்படுகிறது.  
முன்புள்ள பெயர்கள் சுருக்கமாக இருந்தன. அவற்றை எளிதாக நினைவில் வைத்துக் கொள்ள முடிந்தது. புதிதாக வைக்கப்படும் பெயர்கள் நீண்ட பெயர்களாக இருந்ததாலும்; சுற்றி வளைக்கப்பட்ட பெயர்களாக இருந்ததாலும்; அவற்றை நினைவில் வைத்துக் கொள்ள சிரமங்கள் ஏற்படுவதாகக் கருத்துகள் தெரிவிக்கப்பட்டன.  
குறிப்பாக, சாலையைப் பயன்படுத்துபவர்கள், அஞ்சல் பயனர்கள் மற்றும் வரலாற்றாசிரியர்கள் போன்றவர்கள் தங்களின் மனக்குறைகளைத் தெரிவித்தனர். பொதுமக்களிடம் இருந்து எதிர்ப்புகளும் தோன்றின.  
இத்தகைய சர்ச்சைகளுக்கு மத்தியிலும் பெயர் மாற்றங்கள் தொடர்ந்தன. இன்று வரையிலும் தொடர்கின்றன.
# கோலாலம்பூர் சாலைகளின் பட்டியல்

## மலேசிய சாலை வகை

- **நெடுஞ்சாலை** - Highway -*Lebuhraya*
- **சுற்றுவட்டம்** - Circular - *Pekeliling*
- **சுற்று** - Circus - *Bulatan*
- **முனை** - Close - *Pinggir*/*Pinggiran* (e.g. Ridley Close/*Pinggir Ridley*)
- **வளைவு** - Crescent - *Lengkok* (e.g. Bellamy Crescent/*Lengkok Bellamy*)
- **பகுதி** - Drive – *Persiaran* (e.g. Hampshire Drive/*Persiaran Hampshire*)
- **மனைப் பூங்கா** - Gardens – *Taman* (e.g. Maxwell Garden/*Taman Maxwell*)
- **சிறு தொகுதி** - Grove - *Gerbang* (e.g. Lower Ampang Grove/*Gerbang Ampang Hilir*)
- **குன்று** - Hill - *Langgak* (e.g. Tunku Hill/*Langgak Tunku*)
- **வழிச் சாலை** - Lane – *Lorong* (e.g. Horse Lane/*Lorong Kuda*)
- **மலை** - Mount - *Puncak*
- **இடம்** - Place - *Laman* (e.g. Seputeh Place/*Laman Seputeh*)
- **உயர்விடம்** - Rise - *Changkat* (e.g. Bukit Bintang Rise/*Changkat Bukit Bintang*)
- **சாலை** - Road – *Jalan* (e.g. Perak Road/*Jalan Perak*)
- **சுற்றுச் சாலை** - Ring Road - *Lingkaran* (e.g. *Lingkaran Syed Putra*)
- **சதுக்கம்** - Square – *Medan* (e.g. Old Market Square/*Medan Pasar Lama*)
- **தெரு** -Street – *Lebuh* (e.g. Menjalara Street/*Lebuh Menjalara*)
- **நடைபாதை** - Walk - *Pintas*
# கோலாலம்பூர் சாலைகளின் பட்டியல்

## பழைய சாலைகள்
| **வாட்சன் சாலை** **அஜி யகாயா சாலை** | 86. Jalan Watson | Jalan Haji Yahya Sheikh Ahmad |  |
| **வெல்ட் சாலை** **ராஜா சூலான் சாலை** | 87. Jalan Weld | Jalan Raja Chulan |  |
| **பெர்சியாரான் வெல்ட்** **சதிராவாசே சாலை** | 88. Pesiaran Weld | Jalan Cenderasari |  |
| **வைன் சாலை** **கிளாந்தான் சாலை** | 89. Jalan Wynne | Jalan Kelantan |  |
| **யாங் சாலை** **சந்திராசாரி சாலை** | 90. Jalan Young | Jalan Cenderasari | } |
# தெக்கினீசியம்(III) குளோரைடு

**தெக்கினீசியம்(III) குளோரைடு** (*Technetium(III) chloride*) என்பது TcCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். தெக்கினீசியமும் குளோரினும் சேர்ந்து இச்சேர்மம் உருவாகிறது.
# தெக்கினீசியம்(III) குளோரைடு

## தயாரிப்பு

தெக்கினீசியம்(III) குளோரைடு சேர்மத்தின் டெக்னீசியம் இரண்டு வகைகள் அறியப்படுகின்றன. α-வடிவ தெக்கினீசியம்(III) குளோரைடு 300 பாகை செல்சியசு வெப்பநிலையில் டைதெக்கினீசியம்(III) டெட்ரா அசிட்டேட்டு டைகுளோரைடுடன் ஐதரசன் குளோரைடைச் சேர்த்து வினைபுரியச் செய்தால் கருப்பு நிறத் திடப்பொருளாக உருவாகிறது. C3v சமச்சீருடன் முக்கோண அமைப்பும் Tc<sub>3</sub>Cl<sub>9</sub> அலகுகளும் கொண்ட ஈரெண்முகக் கட்டமைப்பில் α-வடிவ தெக்கினீசியம்(III) குளோரைடு காணப்படுகிறது. ஒவ்வொரு Tc அணுவும் அருகிலுள்ள இரண்டு Tc அணுக்களுடனும் ஐந்து குளோரைடு ஈந்தணைவிகளுடனும் ஒருங்கிணைக்கப்பட்டுள்ளன. Tc-Tc பிணைப்பு நீளம் 2.44 ஆங்சுட்ராங்கு அலகுகளாகும். Tc-Tc பிணைப்பு தூரங்கள் இரட்டைப் பிணைப்பு Tc அணுக்களைக் குறிக்கின்றன. Tc<sub>3</sub>Cl<sub>9</sub> இரேனியம் ஒப்புமையான டிரையிரேனியம் நோனாகுளோரைடுடன் சமகட்டமைப்பைக் கொண்டுள்ளது.  
β-தெக்கினீசியம்(III) குளோரைடு சேர்மமானது TcCl3 தெக்கினீசியம் உலோகத்திற்கும் குளோரின் வாயுவிற்கும் இடையிலான வினையால் பெறப்படுகிறது. இதன் கட்டமைப்பு MoCl<sub>3</sub> மற்றும் ReCl<sub>3</sub> போன்ற விளிம்பு-பகிர்வு எண்கோணங்களின் எல்லையற்ற அடுக்குகளைக் கொண்டுள்ளது. பிணைப்பு இடைவெளிகள் உலோக-உலோக பிணைப்பைக் குறிக்கின்றன. α-TcCl<sub>3</sub> சேர்மத்தை விட குறைவான நிலைப்புத் தன்மை கொண்ட β-தெக்கினீசியம்(III) குளோரைடு மெதுவாக α- வகைக்கு மாறுகிறது..
# பாட் கோச் தாலர்

**பாட் கோச் தாலர்** (Pat Koch Thaler) (ஏப்ரல் 11,1932-நவம்பர் 16,2024) ஒரு அமெரிக்க கல்வியாளர், எழுத்தாளர் மற்றும் ஆர்வலர் ஆவார். மேரிமவுண்ட் மன்ஹாட்டன் கல்லூரி மற்றும் நியூயார்க் பல்கலைக்கழகத்தில் கல்வியில் தொடர்ச்சியான தலைமைப் பாத்திரங்களை வகித்தார், மேலும், உழைக்கும் தம்பதிகளின் இயக்கவியலை உரையாற்றும் ஒரு புத்தகத்தை இணைந்து எழுதினார்.
# பாட் கோச் தாலர்

## தொடக்க கால வாழ்க்கை மற்றும் கல்வி

பவுலின் கோச் ஏப்ரல் 11,1932 அன்று நியூஜெர்சியின் நெவார்க்கில் பிறந்தார். அவரது தந்தை லூயிஸ் கோச் ஆஸ்திரியா-அங்கேரி இருந்து குடியேறிய ஒரு யூதர் ஆவார், இவர் ஒரு ஃபுரியராக பணியாற்றினார், இவரது தாயார் ஜாய்ஸ் சில்ப் அவர்களின் வீட்டை நிர்வகித்தார். இவருக்கு இரண்டு அண்ணன்கள் இருந்தனர். ஹாரோல்ட், ஒரு கம்பளி வடிவமைப்பாளர். பின்னர் நியூயார்க் நகரத்தின் மேயராக ஆனார்.  
இவரது குடும்பம் புரூக்ளினுக்கு குடிபெயர்ந்தது, அங்கு இவர் எராஸ்மஸ் ஹால் உயர்நிலைப் பள்ளியில் பயின்றார். தனது பதின்பருவ வயதுகளில், இவர் தனது பெயரை பவுலினில் இருந்து பாட் என்று மாற்றினார். 1953 ஆம் ஆண்டில் புரூக்ளின் கல்லூரியில் ஆங்கிலத்தில் இளங்கலைப் பட்டம் பெற்றார். 1972 ஆம் ஆண்டில் பேங்க் ஸ்ட்ரீட் கல்லூரி மற்றும் சாரா லாரன்ஸ் கல்லூரி பள்ளி வழிகாட்டுதலில் முதுகலைப் பட்டம் பெற்றார்.
# பாட் கோச் தாலர்

## தொழில் வாழ்க்கை

தாலர் ஒரு இளையோர் உயர்நிலைப் பள்ளி வழிகாட்டி ஆலோசகராக தனது வாழ்க்கையைத் தொடங்கினார். 1978 வாக்கில், இவர் மேரி மவுண்ட் மன்ஹாட்டன் கல்லூரியில் தொடர்ச்சியான கல்வியின் இயக்குநராக இருந்தார், வயது வந்தோருக்கான கல்வி வாய்ப்புகளை எளிதாக்குவதில் கவனம் செலுத்தினார். பின்னர், இவர் நியூயார்க் பல்கலைக்கழகத்தின் தொடர் கல்விப் பள்ளியில் கலை, அறிவியல் மற்றும் வாழ்வியல் புலங்களில் பணியாற்றினார்.  
1980 ஆம் ஆண்டில், இவர் ஹிலாரி ரைக்லெவிக்சுடன் இணைந்து பணிபுரியும் தம்பதிகள் என்ற புத்தகத்தை எழுதினார், இது கிட்டத்தட்ட 200 தம்பதிகளுடனான நேர்காணல்களை அடிப்படையாகக் கொண்டது. தொழில்முறை மற்றும் உள்நாட்டு வாழ்க்கையை சமநிலைப்படுத்துவதில் உள்ள சவால்களைப் பற்றி விவரித்தது.  
தாலர் அரசியல் மற்றும் சமூகச் செயல்பாடுகளுக்காகத் தீவிரமாகப் பங்கேற்றார். இவர் வியட்நாம் போரை எதிர்த்தார், 1968 ஆம் ஆண்டில், இவரும் இவரது கணவரும் போரின் போது ராக்கெட் வெடிப்பில் காயமடைந்த 12 வயது தெற்கு வியட்நாமிய சிறுவனுக்கு தங்கள் வீட்டைத் திறந்து நியூயார்க்கில் சிகிச்சை பெற்று வந்தனர். கருக்கலைப்பு உரிமைகள் மற்றும் முற்போக்கான ஜனநாயக அரசியலையும் இவர் ஆதரித்தார். இவரது சகோதரர் எட் கோக்கின் அரசியல் பிரச்சாரங்களின் போது, தாலர் "சகோதரி கோச்" பொத்தானை அணிவது உட்பட அவரது முயற்சிகளை ஆதரித்தார். இருப்பினும், தனது சகோதரருடனான உறவிலிருந்து தனித்தனியாக தனது சாதனைகளுக்காக அங்கீகரிக்கப்பட வேண்டும் என்ற விருப்பத்தை வெளிப்படுத்தினார்.  
2004 ஆம் ஆண்டில், தாலரும் இவரது சகோதரர் எட் கோக்கும் குழந்தைகளுக்கான புத்தகத்தை எழுதினர், எடி, ஹரோல்ட்ஸ் லிட்டில் பிரதர் இது கோக்கின் குழந்தைப் பருவத்தின் கதையைச் சொல்கிறது, இவர் தனது அண்ணன் ஹரோல்டின் தளக்காட்டுப் பந்தின் திறமைகளைப் பின்பற்றத் தவறியபோது, அதற்கு பதிலாக அவர் ஏற்கனவே என்ன கவனம் செலுத்த வேண்டும் என்பதை உணர்ந்து கொள்வதற்கு முன்பு கதைகளைச் சொல்லி பொதுவில் பேசுவது.
# பாட் கோச் தாலர்

## தனிப்பட்ட வாழ்க்கை

இவர் 1956 ஆம் ஆண்டில் சிபிஎஸ் நியூஸின் தயாரிப்பாளரும் இயக்குநருமான ஆல்வின் தாலரை மணந்தார். இவர்களுக்கு சாமுவேல், ஜான் மற்றும் ஜாரெட் என்ற மூன்று மகன்கள் இருந்தனர். இவர் 2008 ஆம் ஆண்டு திருமணம் செய்து கொண்டார்.
# பாட் கோச் தாலர்

## தனிப்பட்ட வாழ்க்கை

### உடல்நலக்குறைவு மற்றும் இறப்பு

தாலர் 22 ஆண்டுகளுக்கும் மேலாக புற்றுநோயுடன் போராடினார், நோய் இறுதியில் அறுவைசிகிச்சை செய்ய முடியாத காலத்திற்கு முன்பு கதிர்வீச்சு, வேதிச்சிகிச்சை மற்றும் அறுவை சிகிச்சை உள்ளிட்ட பல சிகிச்சைகளை அனுபவித்தார். இவரது பிற்காலங்களில், இவர் நியூ ஜெர்சியில் உள்ள பாம்ப்டன் பிளைன்ஸில் ஒரு ஓய்வூதிய சமூகத்தில் வசித்து வந்தார், மேலும் இவர் இறப்பதற்கு ஏழு மாதங்களுக்கு முன்பு மருத்துவமனை பராமரிப்பில் நுழைந்தார்.  
தாலர் நவம்பர் 16,2024 அன்று தனது 92 வயதில் இறந்தார், நீண்டகால துன்பத்தைத் தவிர்ப்பதற்காக நியூ ஜெர்சியின் மருத்துவ உதவியைப் பயன்படுத்தத் தேர்ந்தெடுத்தார்.
# பசோரா சட்டமன்றத் தொகுதி

**பசோரா சட்டமன்றத் தொகுதி** (Pachora Assembly constituency) என்பது மேற்கு இந்தியாவில் உள்ள மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி சல்காவ் மாவட்டத்தில் அமைந்துள்ளது.  
-
# பசோரா சட்டமன்றத் தொகுதி

## சட்டமன்ற உறுப்பினர்கள்

| 1962 | சுபாது பாது பாட்டீல் | இந்திய தேசிய காங்கிரசு |
| --- | --- | --- |
| 1967 | எஸ்.பி.பாட்டீல் |  |
| 1972 | வாக் ஓங்கர் நாராயண் | ஜனதா கட்சி |
| 1978 | கிருஷ்ணராவ் மகரு பாட்டீல் | இந்திய தேசிய காங்கிரசு |
| 1980 | கிருஷ்ணராவ் மகரு பாட்டீல் |  |
| 1985 | வாக் ஓங்கர் நாராயண் | ஜனதா கட்சி |
| 1990 | கிருஷ்ணராவ் மகரு பாட்டீல் | இந்திய தேசிய காங்கிரசு |
| 1995 | வாக் ஓங்கர் நாராயண் | ஜனதா கட்சி |
| 1999 | தாத்யாசாகேப் ஆர்.ஓ. பாட்டீல் | சிவ சேனா |
| 2004 | தாத்யாசாகேப் ஆர்.ஓ. பாட்டீல் |  |
| 2009 | திலீப் வாக் | தேசியவாத காங்கிரசு கட்சி |
| 2014 | கிசோர் அப்பா பாட்டீல் | சிவ சேனா |
| 2019 | கிசோர் அப்பா பாட்டீல் |  |
| 2024 | கிசோர் அப்பா பாட்டீல் | } |
# பசோரா சட்டமன்றத் தொகுதி

## தேர்தல் முடிவுகள்

### 2019

2019 மகாராஷ்டிர சட்டப் பேரவைத் தேர்தலில், பச்சோரா தொகுதியில் சிவசேனா கட்சியின் வேட்பாளர் கிசோர் பாட்டீல் வெற்றி பெற்றார்.
# விக்கிப்பீடியா:Statistics/weekly/24-Nov-2024
# வி. ரவிச்சந்திரன்

**விசுவநாதன் ரவிச்சந்திரன்** ( **வேணு ரவிச்சந்திரன்** என்றும் அழைக்கப்படுகிறார்) என்பவர் இந்தியாவின், தமிழ்நாட்டின் சென்னையில் உள்ள ஒரு இந்திய திரைப்படத் தயாரிப்பாளர் மற்றும் திரைப்பட விநியோகத்தர் ஆவார். இவர் தயாரிப்பு மற்றும் விநியோக நிறுவனமான ஆஸ்கார் பிலிம்ஸ் பிரைவேட் லிமிடெட் நிறுவனரும், உரிமையாளரும் ஆவார். இவரது நிறுவனம் முன்பு ஆஸ்கார் பிலிம்ஸ் என்று அழைக்கப்பட்டது. ரவிச்சந்திரன் தனது திரைப்படத் தயாரிப்பு வாழ்கையை 1998 ஆம் ஆண்டில் *காதலுக்கு மரியாதை* படத்தின் இணை தயாரிப்பாளராக ஆனதில் இருந்து தொடங்கினார். இவர் பல பெரிய அளவிலான தமிழ் மொழித் திரைப்படங்களைத் தயாரித்தார். மேலும் தென்னிந்தியா முழுவதும் பல ஆங்கிலப் படங்களை விநியோகிக்கித்தார்.
# வி. ரவிச்சந்திரன்

## துவக்ககால வாழ்க்கை

இவர் வேலூரில் பிறந்தார். ஊரிசு கல்லூரியில் தனது பட்டப்படிப்பை முடித்தார். இவரது சகோதரர்கள் சிறிய தயாரிப்பு நிறுவனங்களான *செலிபிரிட்டி பிக்சர்ஸ்*, *விஸ்வாஸ் பிக்சர்ஸ்* ஆகியவற்றைக் கொண்டிருந்தனர். வேலூரில் ஒரு முன்னணி விநியோகத்தரின் மகன் என்பதால் இவர் தன் 16 வயதிலிருந்தே படங்களை விநியோகிக்கத் தொடங்கினார்.
# வி. ரவிச்சந்திரன்

## தொழில்

திரைப்பட தயாரிப்பாளராக தடம் பதிப்பதற்கு முன்பு, ரவிச்சந்திரன் 1970 களின் பிற்பகுதியிலிருந்து தமிழ் திரைப்படத்துறையில் ஒரு முன்னணி திரைப்பட விநியோகத்தராக இருந்தார். மேலும் தமிழ்நாடு முழுவதும் ஜாக்கி சான் படங்களை விநியோகத்தின் மூலம் கவனத்தை ஈர்த்தார். ரவிச்சந்திரன் சங்கிலி முருகனுடன் இணைந்து தயாரித்த ஃபாசிலின் காதல் நடகத் திரைப்படமான *காதலுக்கு மரியாதை* (1997) மூலம் திரைப்படத் தயாரிப்பாளராக அறிமுகமானார். படத்தின் மலையாள பதிப்பை முதலில் தயாரிக்க ஃபாசில் இவருக்கு வாய்ப்பளித்தாலும், ரவிச்சந்திரன் தனது முதல் தயாரிப்பு தமிழில் இருக்க வேண்டும் என்பதால் அதை மறுத்துவிட்டார். இந்தத் திரைப்படம் அந்த ஆண்டின் மிகவும் வெற்றிகரமான படங்களில் ஒன்றாக மாறியது. அதே நேரத்தில் இவரது இரண்டாவது தயாரிப்பாக, விக்ரமனின் குடும்ப நாடகப் படமான *வானத்தைப் போல* (2000), வணிகரீதியாக வெற்றியைப் பெற்றது. அதனைத் தொடர்ந்து அப்படத்தின் இசை வெளியீட்டு வெளியீட்டு விழா பிரம்மாண்டமாக நடைபெற்றது. அந்த நிகழ்வுக்கு ஆர்னோல்டு சுவார்செனேகர் தலைமை விருந்தினராக அழைத்து வரப்பட்டார். அதன் பிறகு சில காலத்தில் *ஐ* வெளியாகி, லாபகரமான படமாக மாறியது.
# வி. ரவிச்சந்திரன்

## ஊடகங்களில்

ரவிச்சந்திரன் தன்னை ஒளிப்படங்கள் எடுப்பதைத் தவிர்கிறார். தனது படங்களின் விளம்பர நிகழ்வுகளில் தன்னை வெளிப்படுத்திக் கொள்ளாமல் இருக்க விரும்புகிறார். *Behindwoods.com*, உடனான ஒரு நேர்காணலில் தனது திருமணத்தில் ஒளிப்படக் கலைஞர்கள் யாரும் இருக்கவில்லை என்றும், குடும்ப ஒளிப்படங்களில், தன் மனைவி மட்டுமே தன குழந்தைகளுடன் தோன்றுவார் என்றும் தெரிவித்தார்.
# வி. ரவிச்சந்திரன்

## திரைப்படவியல்

### தயாரிப்பு

| 1997 | *காதலுக்கு மரியாதை* | தமிழ் | இணை தயாரிப்பாளர் |  |
| --- | --- | --- | --- | --- |
| 2000 | *வானத்தைப் போல* | தமிழ் |  |  |
| 2001 | *பூவெல்லாம் உன் வாசம்* | தமிழ் |  |  |
| 2002 | *எழுமலை* | தமிழ் |  |  |
| *ரோஜாக்கூட்டம்* | தமிழ் |  |  |  |
| *ரமணா* | தமிழ் |  |  |  |
| *என் மன வானில்* | தமிழ் |  |  |  |
| 2003 | *ஜே ஜே* | தமிழ் |  |  |
| *மனசெல்லாம்* | தமிழ் |  |  |  |
| 2004 | *தென்றல்* | தமிழ் |  |  |
| 2005 | *அந்நியன்* | தமிழ் |  |  |
| 2006 | *பாரிஜாதம்* | தமிழ் |  |  |
| *தலைநகரம்* | தமிழ் |  |  |  |
| *டிஷ்யூம்* | தமிழ் |  |  |  |
| *ரெண்டு* | தமிழ் |  |  |  |
| 2007 | *மருதமலை* | தமிழ் |  |  |
| *உன்னாலே உன்னாலே* | தமிழ் |  |  |  |
| *பச்சைக்கிளி முத்துச்சரம்* | தமிழ் |  |  |  |
| 2008 | *தசாவதாரம்* | தமிழ் |  |  |
| *வாரணம் ஆயிரம்* | தமிழ் |  |  |  |
| 2009 | *ஆனந்த தாண்டவம்* | தமிழ் |  |  |
| 2011 | *லீலை* | தமிழ் |  |  |
| *லக்கி ஜோக்கர்ஸ்* | மலையாளம் |  |  |  |
| *வேலாயுதம்* | தமிழ் |  |  |  |
| 2013 | *மரியான்* | தமிழ் |  |  |
| 2014 | *வல்லினம்* | தமிழ் |  |  |
| *திருமணம் எனும் நிக்காஹ்* | தமிழ் |  |  |  |
| 2015 | *ஐ* | தமிழ் |  |  |
| *பூலோகம்* | தமிழ் |  |  |  |
| 2018 | *விஸ்வரூபம் 2*
*விஸ்வரூப் 2* | தமிழ்
இந்தி | இணை தயாரிப்பாளர் | } |
# வி. ரவிச்சந்திரன்

## திரைப்படவியல்

### விநியோகம்

| 1978 | *டிரங்கன் மாஸ்டர்* |
| --- | --- |
| 1982 | *டிராகன் லார்ட்* |
| *பர்ஸ்ட் பிளட்* |  |
| 1983 | *பிராஜக்ட் ஏ* |
| *வின்னர்ஸ் அண்ட் சின்னர்ஸ்* |  |
| 1984 | *வீல்ஸ் ஆன் மீல்ஸ்* |
| 1985 | *போலிஸ் ஸ்டோரி* |
| *ராம்போ: பர்ஸ்ட் பிளட் II* |  |
| *தி எமரால்டு பாரஸ்ட்* |  |
| *தி புரொடக்டர்* |  |
| 1986 | *ஆர்மர் ஆப் காட்* |
| 1987 | *பிரிடேட்டர்* |
| *பிராஜக்ட் ஏ II* |  |
| 1988 | *பிளட்ஸ்போட்* |
| *போரிஸ் ஸ்டோரி 2* |  |
| *ராம்போ III* |  |
| 1989 | *கிக்பொக்சர்* |
| 1990 | *லயன்ஹாட்* |
| *டோட்டல் ரீகால்* |  |
| 1991 | *ஆர்மராப் காட் II: ஆபரேசன் கோண்டர்* |
| *டபிள் இம்பாக்ட்* |  |
| *ஒன்ஸ் அப்பான்ய டைம் இன் சைனா * |  |
| *டெர்மினேட்டர் 2:த ஜட்ச்மண்ட் டே* |  |
| 1992 | *ஒன்ஸ் அப்பான்ய டைம் இன் சைனா II* |
| *போலிஸ் ஸ்டோரி 3: சூப்பர் காப்* |  |
| *டிவின் டிராகன்ஸ்* |  |
| *யுனிவேர்சல் சோல்ட்யர்* |  |
| 1993 | *சிட்டி ஹண்டர்* |
| *கிரைம் ஸ்டோரி* |  |
| *ஜுராசிக் பார்க்* |  |
| 1994 | *டிராகன் மாஸ்டர் II* |
| *ட்ரூ லை* |  |
| 1995 | *கோல்டன் ஐ* |
| *ரம்பிள் இன் தி புரோக்கன்* |  |
| *தண்டர்போல்ட்* |  |
| 1996 | *பிளாக் மாஸ்க்* |
| *போலிஸ் ஸ்டோரி 4: ஃபர்ஸ்ட் ஸ்ட்ரைக்* |  |
| *தி குயிஸ்ட்* |  |
| 1997 | *அனகோண்டா* |
| *டபுள் டீம்* |  |
| *மிஸ்டர். நைஸ் கைய்* |  |
| 1998 | *ரஷ் ஹவர்* |
| *ஹூ ஆம் ஐ?* |  |
| 1999 | *கோர்ஜஸ்* |
| *யூனிவர்சல் சோல்ஜர்: தி ரிட்டன்* |  |
| 2000 | *ஷாங்காய் நூன்* |
| 2001 | *தி ஆக்சிடன்சல் ஸ்பை* |
| *ரீபிளேசண்ட்* |  |
| *ரஷ் ஹவர் 2* |  |
| *தி மம்மி ரிட்டன்ஸ்* |  |
| 2002 | *ஹீரோ* |
| 2003 | *ஷாங்காய் நைட்ஸ்* |
| *தி மெடாலியன்* |  |
| *தி ஆர்டர்* |  |
| *தி டிவின் எஃபக்ட்* |  |
| 2004 | *மிராக்கல்* |
| 2007 | *ஹிட்மேன்* |
| *இசுபைடர்-மேன் 3* |  |
| 2008 | *குங் பூ பாண்டா* |
| 2010 | *தி எக்பேண்டபிள்ஸ்* |
| *தி கராத்தே கிட்* |  |
| *மாஸ்கோவின் காவிரி* |  |
| 2012 | *தி அமேசிங் இசுபைடர்-மேன்* |
| *ஸ்கைஃபால்* |  |
| 2013 | *மை லக்கி ஸ்டார்* |
| 2014 | *இன்ட்டு தி ஸ்ட்டார்ம்* |
| 2015 | *பியூரியஸ் 7* |
| *ஜுராசிக் வேர்ல்ட்* |  |
| *சான் ஆன்ட்ரியாஸ்* |  |
| *அவெஞ்சர்ஸ்: ஏஜ் ஆஃப் அல்ட்ரான்* |  |
| *மேட் மேக்ஸ்: புயூரி ரோட்* | } |
# அண்ணா பான்சோட்

**அண்ணா தாது பான்சோட்** (*Anna Dadu Bansode*) மகாராட்டிராவைச் சேர்ந்த இந்திய அரசியல்வாதியும் மகாராட்டிரச் சட்டமன்ற உறுப்பினரும் ஆவார். இவர் 2019 அக்டோபர் 24 முதல் பிம்பிரி சட்டமன்றத் தொகுதியிலிருந்து மகாராட்டிரச் சட்டமன்ற உறுப்பினராக உள்ளார். முன்னதாக இவர் 2009இல் பிம்பிரி சட்டமன்ற உறுப்பினராகவும் தேர்ந்தெடுக்கப்பட்டுள்ளார். 2024 மாநிலச் சட்டப்பேரவைத் தேர்தலில் தேசியவாத காங்கிரசு-சமாஜ்வாதி கட்சியின் சுலேகா சிலாவந்த் என்பவரை எதிர்த்துப் போட்டியிட்டு வெற்றி பெற்றார்.
# பிம்ப்ரி சட்டமன்றத் தொகுதி

**பிம்ப்ரி சட்டமன்றத் தொகுதி** (*Pimpri Assembly constituency*) என்பது இந்தியாவின் புனே நகரில் அமைந்துள்ள மகாராட்டிரச் சட்டமன்றத்தின் இருபத்தி ஒரு தொகுதிகளில் ஒன்றாகும்.  
இது புனே மாவட்டத்தைச் சேர்ந்த சிஞ்ச்வாட் மற்றும் மாவல் மற்றும் ராய்கட் மாவட்டத்தைச் சேர்ந்த கர்ஜத், உரன் மற்றும் பன்வேல் ஆகிய ஐந்து சட்டமன்றத் தொகுதிகளுடன் மாவள் மக்களவைத் தொகுதியின் ஒரு பகுதியாகும். 2024ஆம் ஆண்டு நிலவரப்படி, இதன் பிரதிநிதியாகத் தேசியவாத காங்கிரசு கட்சியின் அண்ணா பான்சோட் உள்ளார்.
# பிம்ப்ரி சட்டமன்றத் தொகுதி

## சட்டப்பேரவை உறுப்பினர்கள்

| 2009 | அண்ணா பான்சோட் | தேசியவாத காங்கிரசு கட்சி |  |
| --- | --- | --- | --- |
| 2014 | கௌதம் சபுக்கேசுவர் | சிவ சேனா |  |
| 2019 | அண்ணா பான்சோட் | தேசியவாத காங்கிரசு கட்சி |  |
| 2024 | அண்ணா பான்சோட் | தேசியவாத காங்கிரசு கட்சி | } |
# சாம்னேர் சட்டமன்றத் தொகுதி

**சாம்னர் சட்டமன்றத் தொகுதி** (Jamner Assembly constituency) என்பது மேற்கத்திய இந்தியாவின் மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி சல்கான் மாவட்டத்தில் அமைந்துள்ளது. சாம்னேர் , ராவேர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாம்னேர் சட்டமன்றத் தொகுதி

## தேர்தல் முடிவுகள்

### 2024

| வரிசை எண் | வேட்பாளர் | கட்சி | ஓட்டு இயந்திரம் | தபால் வாக்குகள் | மொத்த வாக்குகள் | % |
| --- | --- | --- | --- | --- | --- | --- |
| 1 | கோடாபே திலிப் பலிராம் | தேசியவாத காங்கிரஸ் கட்சி - சரத்சந்திர பவார் | 100774 | 1008 | 101782 | 42.59 |
| 2 | கிரிஷ் தத்தாத்ரே மகாஜன் | பாரதிய ஜனதா கட்சி | 127266 | 1401 | 128667 | 53.84 |
| 3 | விசால் அரிபாவ் மேலும் | பகுஜன் சமாஜ் கட்சி | 857 | 3 | 860 | 0.36 |
| 4 | அண்ணாசாகேப் ராம்சந்திர ரத்தோட் | இந்து சமாஜ் கட்சி | 186 | 2 | 188 | 0.08 |
| 5 | பிரபாகர் பண்டாரி சால்வ் | தேசியச் சமூக கட்சி | 183 | 1 | 184 | 0.08 |
| 6 | மதன்பௌ சங்கர் சவான் | பாரதிய ஜன சாம்ராட் கட்சி | 137 | 1 | 138 | 0.06 |
| 7 | அனில் ரங்நாத் பாட்டீல் | சுயேச்சை | 220 | 3 | 223 | 0.09 |
| 8 | திலீப் மோதிரம் காமனாகர் | சுயேச்சை | 2332 | 4 | 2336 | 0.98 |
| 9 | ராசேந்திர சுபாசு கரே | சுயேச்சை | 369 | 10 | 379 | 0.16 |
| 10 | ராகுல்ராய் அசோக் முலே | சுயேச்சை | 2076 | 19 | 2095 | 0.88 |
| 11 | நோட்டா | நோட்டா | 2131 | 11 | 2142 | 0.9 |
| மொத்தம் | 236531 | 2463 | 238994 | 100% | } |  |
# பொப்பிலிப் போர்

**பொப்பிலிப் போர்** (*Battle of Bobbili*) 1757 ஜனவரி 24 அன்று பொப்பிலிக் கோட்டை மீதான தாக்குதலைப் பற்றியது. ஆந்திரப் பிரதேசத்தின் விஜயநகர (இன்றைய விசயநகர மாவட்டம்) சமஸ்தானத்தில் நடந்த ஒரு குறிப்பிடத்தக்க நிகழ்வாக இது கருதப்படுகிறது. பொப்பிலியின் இராணுவத்திற்கும் பிரெஞ்சு மற்றும் விஜயநகரத்தின் கூட்டுப் படைக்கும் இடையே இப்போர் நடைபெற்றது.  
இப்போரின் முடிவில் பொப்பிலியின் தளபதி தந்திர பாப்பராயுடு தனது கடுமையான எதிர்ப்பு மற்றும் இறுதி பழிவாங்கல் ஆகியவற்றிற்காக “பொப்பிலி புலி” என்ற பெயரைப் பெற்றார்.
# பொப்பிலிப் போர்

## பின்னணி

பொப்பிலி கோட்டை விசாகப்பட்டினத்திலிருந்து வடகிழக்கே 140 மைல் தொலைவில் அமைந்துள்ளது. 18 ஆம் நூற்றாண்டின் நடுப்பகுதியில், பொப்பிலியின் ஜமீந்தாராக இருந்த கோபாலகிருஷ்ண ரங்கராவ் மற்றும் விஜயநகரத்தின் மன்னன் பூசபதி பெத்த விஜயராம ராஜு ஆகியோருக்கிடையே கடுமையான பகை இருந்தது. இரு இராச்சியங்களின் எல்லையில் உள்ள ஓடைகளில் உள்ள தண்ணீரை பொப்பிலி மக்கள் பலவந்தமாக எடுத்து வந்தனர். பெத்த விஜயராம ராஜு, பிரெஞ்சுத் தளபதி மார்க்விஸ் தெ புஸ்ஸியுடன் ஒரு ஒப்பந்தத்தை மேற்கொண்டார். ஸ்ரீகாகுளம், ஏலூரு மற்றும் ராஜமன்றி ஆகிய பகுதிகளை சாகிராக ஆண்டுக்கு ரூ.2, 00,000 தொகைக்கு குத்தகைக்கு பெற்றார். இது பொப்பிலி அரசுக்கு கடும் கோபத்தை விளைவித்தது.  
விஜயராம ராஜு தனது எதிரியான பொப்பிலி ராஜாவை தோற்கடிக்க உதவுமாறு புஸ்ஸியிடம் கேட்டுக்கொண்டார். புஸ்ஸி தனது படை மற்றும் பூசபதி விஜயராம கஜபதி ராஜுவின் படையுடன் பொப்பிலி கோட்டையை நோக்கி அணிவகுத்துச் சென்றார். 23 ஜனவரி 1757 இல் பொப்பிலி போர் நடைபெற்றது. போரில் பொப்பிலிப் படை தோற்றது. கோட்டை முற்றிலுமாக அழிக்கப்பட்டது. எண்ணற்ற பொப்பிலி வீரர்கள் உயிரிழந்தனர். போரில் புஸ்ஸி செய்த உதவிக்கு நன்றியாக மன்னர் விஜயநகர பூசபதி பெத்த விஜயராமராஜு யானம் பகுதியை வழங்கினார். யானமில் **தெ புஸ்ஸி** என்ற பெயரில் ஒரு தெரு இன்றும் உள்ளது.
# பொட்டாசியம் மாலேட்டு

**பொட்டாசியம் மாலேட்டு** (*Potassium malate*) என்பது K<sub>2</sub>(C<sub>2</sub>H<sub>4</sub>O(COO)<sub>2</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். மேலிக் அமிலத்தின் பொட்டாசியம் உப்பாக இச்சேர்மம் கருதப்படுகிறது.  
உணவுச் சேர்ப்பொருளாக ஐரோப்பிய எண் ஐ351 என்ற எண்ணால் இது அடையாளப்படுத்தப்படுகிறது. அமிலத்தன்மை சீராக்கி அல்லது அமிலமாக்கியாக பொட்டாசியம் மாலேட்டு பயன்படுத்தப்படுகிறது. அடைக்கப்பட்ட காய்கறிகள், வடிசாறுகள், சுவைகூட்டுகள், பழ பொருட்கள் மற்றும் குளிர்பானங்கள் போன்றவை எடுத்துக்காட்டுகளாகும். ஓர் ஆக்சிசனேற்ற மற்றும் உணவு சுவையூட்டும் முகவராகவும் இது செயல்படுகிறது.  
ஒரு தாவரத்தின் வேர்களில் இருந்து தாவரத்தின் இலைகளுக்கு நைட்ரேட்டு உப்பைக் கொண்டு செல்வதில் இது ஒரு முக்கியமான சேர்மமாகும். பொட்டாசியம் மாலேட்டு உப்பு என்பது இலைகளிலிருந்து வேருக்கு கடத்தப்படும் ஓர் உப்பாகும்.
# தாண்டலம்(III) குளோரைடு

**தாண்டலம்(III) குளோரைடு** (*Tantalum(III) chloride*) என்பது TaCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். தாண்டலம் குளோரைடு என்ற பெயராலும் இச்சேர்மம் அறியப்படுகிறது. விகிதவியலுக்கு ஒவ்வா விகிதங்களில் குளோரின் இச்சேர்மத்தில் TaCl<sub>2.9</sub> முதல் TaCl<sub>3.1</sub> சேர்ந்துள்ளது. [Ta<sub>6</sub>Cl<sub>18</sub>]<sup>4−</sup> மற்றும் [Ta<sub>6</sub>Cl<sub>14</sub>](H<sub>2</sub>O)<sub>4</sub> ஆகியவை Ta(III) குளோரைடு கொண்ட எதி மின்னயனி மற்றும் நடுநிலை கொத்து சேர்மங்களாகும்.